OpenLLM-France/wikimedia huggingface dataset:
# Heron (Montana)

Heron és una concentració de població designada pel cens dels Estats Units a l'estat de Montana. Segons el cens del 2000 tenia 149 habitants.

## Demografia

Segons el cens del 2000, Heron tenia 149 habitants, 58 habitatges, i 41 famílies. La densitat de població era de 17 habitants per km².
Dels 58 habitatges en un 32,8% hi vivien nens de menys de 18 anys, en un 67,2% hi vivien parelles casades, en un 3,4% dones solteres, i en un 29,3% no eren unitats familiars. En el 29,3% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,2.
Per edats la població es repartia de la següent manera: un 30,9% tenia menys de 18 anys, un 2,7% entre 18 i 24, un 24,8% entre 25 i 44, un 27,5% de 45 a 60 i un 14,1% 65 anys o més.
L'edat mediana era de 42 anys. Per cada 100 dones de 18 o més anys hi havia 98,1 homes.
La renda mediana per habitatge era de 28.750 $ i la renda mediana per família de 31.875 $. Els homes tenien una renda mediana de 27.500 $ mentre que les dones 20.000 $. La renda per capita de la població era de 14.725 $. Aproximadament el 15,8% de les famílies i el 18,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Heron». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Heron». American Fact Finder. Oficina del Cens dels Estats Units, 12-01-2010.
# Himen imperforat

Un himen imperforat és un trastorn congènit on un himen sense una obertura obstrueix completament la vagina. La perforació de l'himen succeeix durant el desenvolupament fetal. Es diagnostica amb més freqüència a les noies adolescents quan la sang menstrual s'acumula a la vagina i de vegades també a l'úter. Es tracta per incisió quirúrgica de l'himen (himenotomia).

## Referències

* ↑ Lacy, Judith. «Imperforate hymen». A: The 5-minute Obstetrics and Gynecology Consult. Lippincott Williams & Wilkins, 2008, p. 116–117. ISBN 9780781769426.
# Himantura undulata

Himantura undulata és una espècie de peix pertanyent a la família dels dasiàtids.

## Descripció

* Pot arribar a fer 410 cm de llargària màxima.

## Reproducció

És ovovivípar.

## Hàbitat

És un peix marí, demersal i de clima tropical (30°N-24°S).

## Distribució geogràfica

Es troba des de la badia de Bengala fins a Nova Guinea, les illes Ryukyu i el nord d'Austràlia. És absent de l'Índic occidental.

## Observacions

És verinós per als humans i emprat comercialment per la seua carn, pell (d'alt valor) i cartílag.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* ↑ Last, P.R. i J.D. Stevens, 1994. Sharks and rays of Australia. CSIRO, Austràlia. 513 p.
* ↑ White, W.T., P.R. Last, J.D. Stevens, G.K. Yearsley, Fahmi and Dharmadi, 2006. Economically important sharks and rays of Indonesia. (Hiu dan pari yang bernilai ekonomis penting di Indonesia). Australian Centre for International Agricultural Research, Canberra, Austràlia.

## Enllaços externs

* BioLib (anglès)
* AQUATAB
* Encyclopedia of Life (anglès)
# Hicesi (escriptor)

Hicesi (en llatí Hicesius, en grec antic Ἱκέσιος), fou un escriptor grec mencionat per Climent d'Alexandria com a autor d'un llibre sobre misteris religiosos en el qual incidentalment descriu alguns ritus de la religió dels escites.

## Referències

* ↑ Hicesius a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 449
# Dembow

El dembow és un gènere musical que es va originar a l'illa de Jamaica arran de la presentació de la cançó «Dem Bow» de l'artista Shabba Ranks el 1990. Després en va aparèixer el riddim («versió instrumental») i el so es va convertir en una part popular del reggaeton. El gènere dembow va arribar posteriorment a Nova York i a Puerto Rico i, finalment, a la República Dominicana.

## Característiques

* "Dem Bow riddim"
* Three dembow rhythms
L'element principal de la música dembow és el seu ritme, amb reminiscències del reggaeton, el dancehall, el rap i el moombathon, però amb un ritme més constant i més ràpid que el reggaeton, i amb tempos i elements melòdics particulars. El ritme i les melodies del dembow tendeixen a ser simples i repetitives.
El perreo és una dansa que forma part del reggaeton, sorgit en els anys 1990 a Puerto Rico, i que més tard seria associat amb el dancehall i el dembow dominicà en la dècada del 2010. Pot ser ràpid i agressiu o lent. En qualsevol cas, l'actitud dels participants és de ballar com si estiguessin tractant de seduir la parella enmig de la pista de ball amb moviments lascius i sensuals.

## Referències

* ↑ Diario, Listin. «El dembow: el sonido urbano del momento» (en castellà), 10-05-2010. [Consulta: 12 desembre 2020].
* ↑ «Historia breve del Reggae jamaiquino, Reggaeton y Dembow». Arxivat de l'original el 2016-02-22. [Consulta: 12 desembre 2020].
* ↑ «Digital Rhythm: The loopy origins of dembow and the knotty dancehall roots of reggaeton». Arxivat de l'original el 2020-08-18. [Consulta: 12 desembre 2020].
* ↑ Marshall, Wayne. Dem Bow, Dembow, Dembo: Translation and Transnation in Reggaeton, p. 131–151.
* ↑ «Correfocs + diables + dembow =The Tyets, trapetó català». CCMA, 21-03-2020. [Consulta: 12 desembre 2020].
* ↑ Vera Rojas, Yumber «El ‘dembow’: el género que divide a los dominicanos» (en castellà). El País [Madrid], 17-09-2013. ISSN: 1134-6582.
* ↑ «El ball sexista de moda que triomfa entre els menors d'edat». El Nacional, 25-05-2019. [Consulta: 12 desembre 2020].
# Jonathan Bellis

Jonathan "Jonny" Bellis, (Douglas, Illa de Man, 16 d'agost de 1988) és un ciclista britànic que combina la carretera amb la pista.
El setembre del 2009 va tenir un accident en motocicleta on va quedar en coma induït durant uns quants dies.

## Palmarès en pista

* 2006
** Campió d'Europa júnior en Persecució per equips (amb Adam Blythe, Peter Kennaugh i Steven Burke)
** 1r a l'UIV Cup d'Amsterdam (amb Ross Sander)
* 2007
** Campió d'Europa sub-23 en Scratch
** Campió d'Europa sub-23 en Persecució per equips (amb Peter Kennaugh, Ben Swift i Steven Burke)
* 2008
** 1r a l'UIV Cup de Berlín (amb Peter Kennaugh)
** 1r a l'UIV Cup de Copenhaguen (amb Peter Kennaugh)

## Referències

* ↑ «Jonathan Bellis (Saxo Bank), en coma tras sufrir un accidente de moto». europapress.es, 20-09-2009 [Consulta: 6 juliol 2015].
* ↑ «El británico Jonathan Bellis sale del coma inducido». marca.com, 13-10-2009 [Consulta: 6 juliol 2015].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Bythaelurus hispidus

Bythaelurus hispidus és una espècie de peix de la família dels esciliorrínids i de l'ordre dels carcariniformes.

## Morfologia

* Els mascles poden assolir 26 cm de longitud total.

## Hàbitat

És un peix marí que viu entre 200-403 m de fondària.

## Distribució geogràfica

Es troba al sud-est de l'Índia i les Illes Andaman.

## Referències

* 1 2 3 FishBase (anglès)
* ↑ Compagno, L.J.V.: FAO species catalogue. Volum 4. Sharks of the world. An annotated and illustrated catalogue of shark species known to date. Part 2 - Carcharhiniformes. FAO Fish. Synop. 125(4/2):251-655. Any 1984.
* ↑ Kapoor, D., R. Dayal i A.G. Ponniah, 2002. Fish biodiversity of India. National Bureau of Fish Genetic Resources Lucknow, Índia.775 p.

## Bibliografia

* Compagno, L.J.V. i V.H. Niem, 1998. Scyliorhinidae. Catsharks. p. 1279-1292. A: K.E. Carpenter i V.H. Niem (eds.) FAO Identification Guide for Fishery Purposes. The Living Marine Resources of the Western Central Pacific. FAO, Roma, Itàlia.
* Compagno, L.J.V., D. Dando i S. Fowler, 2005. A field guide to the sharks of the world. Harper Collins Publishing Ltd., Londres, Gran Bretanya, 368 p.
* Coppola, S.R., W. Fischer, L. Garibaldi, N. Scialabba i K.E. Carpenter, 1994 SPECIESDAB: Global species database for fishery purposes. User's manual. FAO Computerized Information Series (Fisheries). Núm. 9. Roma, Itàlia, FAO. 103 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Wren

Wren és una població dels Estats Units a l'estat d'Ohio. Segons el cens del 2000 tenia 199 habitants.

## Demografia

Segons el cens del 2000, Wren tenia 199 habitants, 84 habitatges, i 50 famílies. La densitat de població era de 247,9 habitants per km².
Dels 84 habitatges en un 23,8% hi vivien nens de menys de 18 anys, en un 54,8% hi vivien parelles casades, en un 6% dones solteres, i en un 39,3% no eren unitats familiars. En el 34,5% dels habitatges hi vivien persones soles el 7,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 3,12.
Per edats la població es repartia de la següent manera: un 23,6% tenia menys de 18 anys, un 8% entre 18 i 24, un 31,2% entre 25 i 44, un 24,6% de 45 a 60 i un 12,6% 65 anys o més.
L'edat mediana era de 36 anys. Per cada 100 dones de 18 o més anys hi havia 87,7 homes.
La renda mediana per habitatge era de 32.115 $ i la renda mediana per família de 50.000 $. Els homes tenien una renda mediana de 32.045 $ mentre que les dones 25.179 $. La renda per capita de la població era de 18.060 $. Aproximadament el 4,5% de les famílies i el 6,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wren». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Wren». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Helmert (cràter)

Helmert és un cràter d'impacte de la Lluna situat a l'extrem sud de la Mare Smythii. És a prop de llimbs oriental de la Lluna, i des de la Terra es veu pràcticament de costat. La seva visibilitat està fortament afectada pel fenomen de la libració de la Lluna en la seva òrbita.
* Localització de Helmert (inferior dreta de la imatge)
* Cràters Kao (a dalt) i Helmert (a baix)
Forma part d'una parella de cràters combinats, amb el cràter de similar grandària Kao en el seu costat nord. Les dues vores presenten un buit en la seva zona d'unió, amb les plataformes interiors regenerades per fluxos de lava, deixant una superfície plana que connecta tots dos cràters. Aquest sòl no té pràcticament trets distintius, i presenta el mateix baix albedo que la mar lunar situat al nord. La vora exterior presenta un petit cràter unit a la vora oriental de la bretxa nord, tot i que no inclou cap altre impacte notable més.
El nom del cràter va ser aprovat per la UAI en 1973.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Júlia Bartel Holgado

Júlia Bartel Holgado (Terrassa, 18 de maig de 2004) és una futbolista catalana que juga com a migcampista al Chelsea.

## Carrera de club

Bartel com a juvenil ha jugat a clubs amateurs com la UE Castellbisbal i el Sant Cugat FC abans d'incorporar-se a l'equip juvenil de l'Espanyol. El 2019 va optar per fitxar pel FC Barcelona quan encara tenia 15 anys. Després de dos anys jugant als equips juvenils i de reserva del club, va debutar amb el primer equip el 27 de juny del 2021 davant l'Eibar, substituint a Vicky Losada que jugava el seu últim partit amb el club, de manera que amb 17 anys i un mes, Bartel es va convertir en la quarta jugadora més jove que ha jugat amb el primer equip. El 16 d'abril del 2022, en el que va ser el seu tercer partit (primera vegada a l'equip titular) i després d'haver jugat tot just 66 minuts amb el primer equip al llarg de la seva carrera, Bartel va donar una assistència de gol contra el València a Aitana Bonmatí.

## Carrera internacional

Tot i que la pandèmia del COVID-19 va endarrerir els principals tornejos nacionals juvenils el 2020, Bartel ha acumulat una gran experiència jugant en moltes categories inferiors de la selecció espanyola. Va marcar un impressionant gol contra Portugal el 9 d'abril del 2022, i va ser una de les peces clau perquè Espanya arribés a la ronda final del Campionat de la UEFA del 2022, havent aparegut en els 6 partits disputats per Espanya al llarg de la fase de classificació.

## Palmarès

* 1 Lliga de Campions: 2023-24
* 3 Lligues espanyoles: 2020-21, 2021-22, 2023-24
* 2 Lligues Primera Federació: 2022-23, 2023-24

## Referències

* ↑ «JÚLIA BARTEL - FC Barcelona B». sefutboleuropa.com. [Consulta: 11 maig 2022].
* ↑ «JÚLIA BARTEL Profile». txapeldunak.com. [Consulta: 11 maig 2022].
* ↑ «Júlia Bartel debuts with the Barça women's first team». 772.cat. [Consulta: 11 maig 2022].
* ↑ «Barça 9-1 Eibar: Brilliant end to a brilliant season». fcbarcelona.com. FC Barcelona. [Consulta: 11 maig 2022].
* ↑ «Valencia 0-2 Barça Women: The Champions just keep on winning». fcbarcelona.com. FC Barcelona. [Consulta: 11 maig 2022].
* ↑ «Júlia Bartel». sofascore.com. [Consulta: 11 maig 2022].
* ↑ «Spain opens with victory against Italy in the Development Tournament (2-1)» (en castellà). sefutbol.com. Arxivat de l'original el 11 de maig 2022. [Consulta: 11 maig 2022].
* ↑ «The Spanish U-17 women's team beat the hosts of the Euro in their second duel (0-3)». sefutbol.com, 08-05-2019. Arxivat de l'original el 11 de maig 2022. [Consulta: 11 maig 2022].
* ↑ «Spain is the leader of the qualifier with a solid victory in the debut (3-0)». sefutbol.com, 19-10-2021. Arxivat de l'original el 23 de gener 2022. [Consulta: 11 maig 2022].
* ↑ «Spain beats Costa Rica in the first friendly on American soil (0-5)». sefutbol.com, 17-09-2021. Arxivat de l'original el 11 de maig 2022. [Consulta: 11 maig 2022].
* ↑ «Spain 6 - 0 Portugal». uefa.com. UEFA, 09-04-2022. [Consulta: 11 maig 2022].
* ↑ «Let's go for the final phase of the European Championship». instagram.com, 13-04-2022. [Consulta: 11 maig 2022].
* ↑ «Spain U-19 Squad». uefa.com. UEFA. [Consulta: 11 maig 2022].
# Juana Serna Masiá

Juana Serna Masiá (Albacete, 9 de març de 1945) és una política valenciana d'origen castellà, diputada al Congrés dels Diputats en la VII, VIII i IX Legislatures.
Llicenciada en Filosofia, és catedràtica de Filosofia en un institut d'ensenyament secundari a Alacant. Militant del PSPV-PSOE, de 1993 a 1995 ha estat directora General de l'Institut Valencià d'Administracions Públiques (IUAP) i responsable de Reforma Educativa de la LOGSE a la Generalitat Valenciana (1986-1993). Posteriorment ha estat diputada per la província d'Alacant a les eleccions generals espanyoles de 2000, 2004 i 2008. Ha estat presidenta de la Delegació espanyola en l'Assemblea de la Unió Europea Occidental (2004-2006). i vicepresidenta primera de la Comissió d'Educació, Política Social i Esport (2008-2009).
Ha estat presidenta del PSPV de 2017 a 2021 amb Ximo Puig com a Secretari General del partit.

## Referències

* ↑ Fitxa de les Corts Valencianes, VII Legislatura
* ↑ Fitxa de les Corts Valencianes, VIII Legislatura
* ↑ Fitxa del Congrés dels Diputats, IX Legislatura

## Enllaços externs

* Entrevista a Juana Serna, 2004
# Juncetalia maritimi

Juncetalia maritimi és una classe fitosociològica que agrupa jonqueres i pastures de sòls feblement salins, que poden trobar-se a la línia litoral o bé a l'interior, en conques endorreiques o bé en surgències salades. Rep el seu nom del jonc marí (Juncus maritimus).
Les associacions d'aquesta classe presents als Països Catalans, s'agrupen en les següents aliances:
* Juncion maritimi, amb les associacions:
** Junco-Triglochinetum maritimi
** Spartino-Juncetum maritimi
** Soncho-Juncetum maritimi
** Caricetum-divisae
** Carici-Juncetum maritimi
* Plantaginion crassifoliae, amb les associacions:
** Schoeno-Plantaginetum crassifoliae
* Trifolion maritimi

## Referències

* 1 2 3 4 de Bolòs, Oriol [et al.].. Flora manual dels Països Catalans. 2a edició. Barcelona: Pòrtic, 1993. ISBN 84-7306-400-3.
* 1 2 3 4 5 6 Folch i Guillèn, Ramon. Vegetació dels Països Catalans. 1986a ed.. Barcelona: Ketres, 1980, p. 541 pàgines + mapa. ISBN 84-85256-62-X.

## Enllaços externs

* «Mediterranean salt meadows (Juncetalia maritimi)». European Environment Agency. [Consulta: 8 agost 2014].
* Espinar, J. L., 2009. «1410 Pastizales salinos mediterráneos (Juncetalia maritimi)». En: VV.AA., Bases ecológicas preliminares para la conservación de los tipos de hábitat de interés comunitario en España. Madrid: Ministerio de Medio Ambiente, y Medio Rural y Marino. 77 p.
# Jordi Sevilla Segura

Jordi Sevilla Segura (València, País Valencià 1956) és un polític valencià, que fou Ministre d'Administracions Públiques durant la VIII Legislatura.

## Biografia

Va néixer el 19 de març de 1956 a la ciutat de València. Va estudiar ciències econòmiques a la Universitat de València, i posteriorment aconseguí el càrrec de funcionari mitjançant oposicions i fou membre del Cos Superior de Tècnics Comercials i Economistes de l'Estat.

## Activitat política

Membre del Partit Socialista del País Valencià (PSPV), entre 1985 i 1991 va ser assessor de Relacions Econòmiques Internacionals del gabinet de la Presidència del Govern, sent nomenat entre 1991 i 1993 cap del gabinet del Ministre d'Agricultura, Pesca i Alimentació, i finalment entre 1993 i el 2000 director del gabinet del Ministre d'Economia i Hisenda.
En les eleccions generals de l'any 2000 fou escollit diputat al Congrés dels Diputats per la província de Castelló, i el juliol del mateix any fou nomenat Secretari de Política Econòmica i Ocupació de la Comissió Executiva Federal del PSOE. En les eleccions generals de 2004 fou nomenat Ministre d'Administracions Públiques per José Luis Rodríguez Zapatero, sent rellevat el 6 de juliol de 2007 per l'anterior titular del Ministeri de Sanitat, Elena Salgado. L'1 de setembre de 2009 anuncià que abandonava l'escó en el Parlament per a entrar a formar part de la consultora PricewaterhouseCoopers.

## Obres

* Balance y perspectivas de las relaciones Norte-Sur (1993).
* La economía española ante la moneda única (1997).
* De nuevo socialismo (2002).
* Vertebrando España (2009). Amb José María Vidal i Cristina Elías.
* ¿Mercado o Estado? (2010). Amb Lorenzo Bernardo de Quirós.
* La joven de la foto (2010).
* El valle de los olvidos (2011).
* Para desbloquear España (2011).
* España criminal (2011). Amb el col·lectiu 12 Plumas Negras.
* Para qué sirve hoy la política. Una democracia para escépticos (2012).
* La economía en dos tardes (2012).

## Referències

* ↑ Fitxa del Congrés dels Diputats (castellà)
* ↑ «El ex ministro Jordi Sevilla deja el escaño y ficha por una consultora». El País, 02-09-2009. [Consulta: 2 setembre 2009].
* ↑ Carrasco, Bel. «Crímenes 'made in Spain'» (en castellà). El Mundo, 28-11-2011. [Consulta: 10 octubre 2013].

## Enllaços externs

* Bloc de Jordi Sevilla Arxivat 2008-08-20 a Wayback Machine.
# Kalanchoe millotii

Kalanchoe millotii és una espècie de planta suculenta del gènere Kalanchoe, de la família de les Crassulaceae.

## Descripció

És un arbusts perenne, molt ramificat, que forma denses mates de 0,4 a 1 m d'alçada, completament coberta de densos pèls estrellats blanquinosos.
Les tiges són llenyoses, robustes, erectes.
Les fulles són peciolades, planes, carnoses, gruixudes, de color verd clar a verd grisenc, pecíol carnós, acanalat a la part inferior, lleugerament engrandit a la base, de 5 a 18 mm, làmina obovada, ovada a orbicular, de 3 a 6,5 cm de llarg i ample, la punta arrodonida i acaba amb una dent aguda, base cuneada, marges irregularment sinuats-dentats amb dents agudes amples.
Les inflorescències en panícules corimboses denses, de 2 a 10 cm, pedicels gruixuts, de 3 a 4 mm.
Les flors són erectes; calze de color groc-verd a ataronjat, amb pèls glandulars; tub de 4 a 5 mm; sèpals deltoides, aguts, de 3,5 a 4,5 mm de llarg i de 3,2 a 3,5 mm d'ample; corol·la tubular, de color groc-verd a groc-taronja; tub cilíndric, de 9 a 11 mm; pètals lineals-rectangulars, ovats a arrodonits, aguts, de 3 a 4 mm de llarg i de 2 a 2,5 mm d'ample.
Espècie robusta i de fàcil cultiu, amb fullatge força atractiu.

## Distribució

Planta endèmica del centre-sud i sud de Madagascar. Creix en boscos secs i arbust xerofítics.

## Taxonomia

Kalanchoe millotii va ser descrita per Raymond-Hamet i Joseph Marie Henry Alfred Perrier de la Bâthie (Raym.-Hamet & H.Perrier) i publicada a Annales des Sciences Naturelles; Botanique. sér. 9, 16: 374. 1912.

### Etimologia

Kalanchoe: nom genèric que deriva de la paraula cantonesa "Kalan Chauhuy", 伽藍菜 que significa 'allò que cau i creix'.
millotii: epítet atorgat en honor de l'il·lustrador francès Adolphe Philippe Millot.

## Referències

* ↑ «Kalanchoe millotii». International Crassulaceae Network.
* ↑ «Kalanchoe millotii Raym.-Hamet & H.Perrier». International Plant Names Index.
* ↑ «Epónimos del género Kalanchoe Adanson (Crassulaceae)». Bouteloua.